Id-Direttiva tal-Kummissjoni
tat-18 ta' april 1979
li jadatta għall-progress tekniku Direttiva tal-Kunsill 71/320/kee fuq l-approssimazzjoni tal-liġijiet ta' l-Istati Membri relatata mat-tagħmir ta’ brejkijiet ta' ċerti kategoriji ta' vetturi bil-mutur u l-karrijiet tagħhom
(79/489/KEE)
Il-Kummissjoni tal- Komunitajiet Ewropej,
Wara li kkunsidrat it-Trattat li jistabbilixxi l-Kummissjoni Ekonomika Ewropea,
Wara li kkunsidrat id-Direttiva tal-Kunsill 70/156/KEE tas-6 ta' Frar 1970 fuq l-approssimazzjoni tal-liġijiet ta' l-istati membri relatata mat-tip ta' approvazzjoni ta' vetturi bil-mutur u l-karrijiet tagħhom [1], kif l-aħħar emendat bid-Direttiva 78/547/KEE [2], u partikolarment Artikli 11, 12 u 13 ta' dan,
Wara li kkunsidrat id-Direttiva tal-Kunsill 71/320/KEE tas- 26 ta' Lulju 1971 fuq l-approssimazzjoni tal-liġijiet ta' l-Istati Membri relatata mat-tagħmir ta’brejkijiet ta' ċerti kategoriji ta' vetturi bil-mutur u l-karrijiet tagħhom [3], kif l-aħħar emendat bid-Direttiva tal-Kummissjoni 75/524/KEE [4],
Billi, minħabba fl-esperjenza miksuba u l-makkinarju li jaħdem bl-aktar teknoloġija moderna, issa huwa possibbli li jsiru ħtiġiet aktar strinġenti u li jqarrbu lill-kundizzjonijiet attwali tat-test;
Billi id-disposizzjonijiet ta' din id-Direttiva huma skond l-opinjoni tal-Kumitat fuq l-adattazzjoni għall-progress tekniku tad-Direttivi bit-tir li jitneħħew il-barrieri tekniċi għan-negozju fis-settur ta' vetturi bil-mutur,
ADDOTTAT DIN ID-DIRETTIVA:
Artikolu 1
1. Annessi I, II, III, IV, V, VI u XI għad-Direttiva 71/320/KEE huma minn issa emendati skond l-Anness għal din id-Direttiva.
2. Sakemm jibdew iseħħu id-disposizzjonijiet speċjali li jikkonċernaw is-sistemi tar-roti anti-locking, il-vetturi ta' kategoriji M1, M2, M3, N1, N2, N3, O3 u O4 li huma mgħammra ma dawn is-sistemi se jkunu soġġetti għal-disposizzjonijiet tad-Direttiva 71/320/KEE, kif l-aħħar emendat b'din id-Direttiva.
Artikolu 2
1. Mill-1 ta' jannar 1980, l-ebda Stat Membru, fuq il-bażi relatata mat-tagħmir tal- brejkijiet ma jista’:
- jirrifjuta, b'rispett ta' tip ta' vettura, li jagħti approvazzjoni ta' tip KEE, jew li joħroġ kopja taċ-ċertifikat provdut għalih fl-aħħar indent ta' artikolu 10 (1) tad-Direttiva 70/156/KEE, jew li jagħti tip ta' approvazzjoni nazzjonali, jew
- li jipprojbixxi li jidħol fis-seħħ is-servizz ta' l-vetturi,
fejn it-tagħmir ta’brejkijiet ta' dan it-tip ta' vettura jew ta' vetturi bħal dawn jlaħħqu mal-disposizzjonijiet tad-direttiva 71/320/kee, kif l-aħħar emendat b'din id-direttiva.
2. mill-1 ta' Ottubru 1980, l-Istati Membri:
- ma jistgħux aktar joħorġu il-kopja taċ-ċertifikat msemmi fl-aħħar indent ta' Artikolu 10 (1) tad-Direttiva 70/156/KEE b'rispett ta' tip ta' vettura għall-liema t-tagħmir ta’brejkijiet ma jħarsux mal-disposizzjonijiet tad-Direttiva 71/320/KEE, kif l-aħħar emendat b'din id-Direttiva
- se jirrifjuta li jagħti tip ta' approvazzjoni nazzjonali ta' tip ta' vettura li t-tagħmir tal-brejkijiet tiegħu ma jħarsux mall-disposizzjonijiet tad-Direttiva 71/320/KEE, kif l-aħħar emendat b'din id-Direttiva.
3. Mill-1 ta' Ottubru 1981, l-Istati Membri jistgħu jwaqqfu d-dħul fis-servizz ta' vetturi li t-tagħmir tal-brejkijiet tagħhom ma jħarsux mal-disposizzjonijiet tad-Direttiva 71/320/KEE, kif l-aħħar emendat b'din id-Direttiva.
4. Minkejja l-paragrafi 1 sa 3, l-Istati Membri se jimplimentaw il-disposizzjonijiet ta’ Partita 1.2.1 ta' Anness IV għad-Direttiva 71/320/KEE, kif emendata skond 'din id-Direttiva, b'effett biss mill- 1 ta' Ottubru 1983.
5. Qabel l-1 ta' Jannar 1980, l-Istati Membri se jġibu fis-seħħ il-disposizzjonijiet neċessarji sabiex jħarsu ma din id-Direttiva, u minn issa ‘l quddiem se jinformaw il-Kummissjoni ta' dan.
Artikolu 3
Din id-direttiva hija indirizzata lill-Istati Membri.
Sar fi’ Brussel, fit-18 ta' April 1979.